CELEX: C2007/095/18
Language: el
Date: 2007-04-28 00:00:00
Title: Υπόθεση C-44/06: Απόφαση του Δικαστηρίου (πέμπτο τμήμα) της 8ης Μαρτίου 2007 [αίτηση του Finanzgericht des Landes Brandenburg (Γερμανία) για την έκδοση προδικαστικής αποφάσεως] — Gerlach und Co. mbH κατά Hauptzollamt Frankfurt (Oder) (Τελωνειακή ένωση — Κοινοτική διαμετακόμιση — Απόδειξη της κανονικότητας της πράξεως διαμετακομίσεως ή του τόπου τελέσεως της παραβάσεως — Προθεσμία τριών μηνών — Χορήγηση προθεσμίας μεταγενέστερη της αποφάσεως περί εισπράξεως εισαγωγικών δασμών)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/11
            
         Απόφαση του Δικαστηρίου (πέμπτο τμήμα) της 8ης Μαρτίου 2007 [αίτηση του Finanzgericht des Landes Brandenburg (Γερμανία) για την έκδοση προδικαστικής αποφάσεως] — Gerlach und Co. mbH κατά Hauptzollamt Frankfurt (Oder)
   (Υπόθεση C-44/06) (1)
   
   (Τελωνειακή ένωση - Κοινοτική διαμετακόμιση - Απόδειξη της κανονικότητας της πράξεως διαμετακομίσεως ή του τόπου τελέσεως της παραβάσεως - Προθεσμία τριών μηνών - Χορήγηση προθεσμίας μεταγενέστερη της αποφάσεως περί εισπράξεως εισαγωγικών δασμών)
   (2007/C 95/18)
   Γλώσσα διαδικασίας: η γερμανική
   Αιτούν δικαστήριο
   Finanzgericht des Landes Brandenburg
   Διάδικοι στην υπόθεση της κύριας δίκης
   Gerlach und Co. mbH
   κατά
   Hauptzollamt Frankfurt (Oder)
   Αντικείμενο της υποθέσεως
   Αίτηση για την έκδοση προδικαστικής αποφάσεως — Ερμηνεία του άρθρου 11α, παράγραφος 2, του κανονισμού (ΕΟΚ) 1062/87 της Επιτροπής, της 27ης Μαρτίου 1987, για τις διατάξεις εφαρμογής και τα μέτρα απλούστευσης του καθεστώτος κοινοτικής διαμετακόμισης (ΕΕ L 107, σ. 1), όπως τροποποιήθηκε με τον κανονισμό (ΕΟΚ) 1429/90 της Επιτροπής, της 29ης Μαΐου 1990 (ΕΕ L 137, σ. 21) — Παράβαση ή παρατυπία που διαπράχθηκε κατά τη διάρκεια πράξεως εξωτερικής κοινοτικής διαμετακομίσεως (Τ1) — Ενημέρωση για την προθεσμία αποδείξεως του τόπου όπου διεπράχθη η παράβαση ή η παρατυπία — Στοιχείο μεταγενέστερο της αποφάσεως περί εισπράξεως των δασμών, το οποίο παρεσχέθη στο πλαίσιο της διαδικασίας ασκήσεως διοικητικής προσφυγής
   Διατακτικό της αποφάσεως
   Το Δικαστήριο αποφασίζει:
   Το άρθρο 11α, παράγραφος 2, του κανονισμού (ΕΟΚ) 1062/87 της Επιτροπής, της 27ης Μαρτίου 1987, για τις διατάξεις εφαρμογής και τα μέτρα απλούστευσης του καθεστώτος κοινοτικής διαμετακόμισης, όπως τροποποιήθηκε με τον κανονισμό (ΕΟΚ) 1429/90 της Επιτροπής, της 29ης Μαΐου 1990, πρέπει να ερμηνεύεται υπό την έννοια ότι το κράτος μέλος στο οποίο υπάγεται το τελωνείο αναχωρήσεως δεν μπορεί να χορηγήσει στον κύριο υπόχρεο την τρίμηνη προθεσμία προς απόδειξη της κανονικότητας της πράξεως διαμετακομίσεως ή του τόπου όπου πράγματι διεπράχθη η παράβαση ή η παρατυπία, μετά την έκδοση της αποφάσεως περί εισπράξεως των εισαγωγικών δασμών, κατά τη διάρκεια της διαδικασίας εξετάσεως της διοικητικής προσφυγής που έχει ασκηθεί κατά της αποφάσεως αυτής.
   
      (1)  ΕΕ C 86 της 8.4.2006.